
Cele! care a avut puterea 


de a rămâne cu mine... 


Motto: 


„ Un animal este mai fericit decât un 
om, o floare este mai fericită decât un 
animal, iar o piatră — este împlinirea 
supremă a fericirii!” 

(Regresia în regnuri) 


NORD 


Iubesc codrul 

din sufletul meu 

în care oricând mă pot adânci 
respirându-i aerul 

ozonat de frunzișul cuvintelor 
veșnic verzi 

mereu foșnitoare 

în adierea gândurilor 


XXX 


Revăd bătrânul gorun 

rămas semeț în toiul furtunilor 
iscate de norii plumburii 
grăbiţi să-și verse potopul 
peste pădurea vuindă 

însetată de șiroaie năvalnice 
inundând poiana 

arsă de secetă 

vărsându-se în grăbitele ape 
ale pâraielor cu bolovanii înecați 
bufnind surd 

sub dezlănțuiţii torenţi 

de melancolii 


XXX 


Ploaia a stat... 
Rătăcit în nordul pădurii mele 
continui să-l caut 


fără busolă şi fără copaci 
plantând puieţi 

şi așteptând să crească mari 
pentru a le lipi pe trunchiuri 
mușchiul cel verde 
izbăvitor. 


REVELAȚIE 


Văd 
precum vulturul vede 
sau vânătorul de elită. 


XXX 


Aud 
mișcarea gâzei mici prin ierburi 
şi cântecul planetelor. 


XXX 


Prin tot ce sunt — 

văd 

aud 

şi simt 

ceea ce alții 

privesc fără să vadă 

şi ascultă 

fără să poată auzi ceva... 


PRINOS 


În graba ei de a se dărui 
brândușa de toamnă 
uită să mai nască frunze 
oferindu-mi 

doar puzderii de flori 
violet-portocalii 

în iarba-n care 

greierii de mult tăcură 
iar roua 

s-a transformat în promoroacă... 


BESTIAR ANAPODA 


Motto: „Realitatea este o himeră 
supusă dorințelor și suferințelor noastre.” 


(Nikos Kazntzakis: Raport către El Greco) 


Pe plita spartă 

zăcând printre buruieni - 
trena argintie 

a unui melc nevăzut. 


XXX 


Plouă... 

sub bolta cernită 

un vierme alb 

urlă de singurătate 

în timp ce 

de pe o frunză de brusture uscată 
o broască râioasă 

cu un singur ochi holbat 

se umflă şi dezumflă 
lătrându-mă neîncetat. 


XXX 


Un arici cât casa 

mugește la un câine de pripas 
costeliv 

cu blana năpârlită 

şi plină de scaieţi 


croncănind disperat 

la o mierlă 

care behăie neîntrerupt 
la melcul ciripind 
reapărut pe plită. 


E TÂRZIU... 


Din neguri 

un anotimp bizar coboară 
aducându-mi șaizeci şi șase 
de plumbi 

întru potolirea 

oricărei iviri de dor. 


XXX 


„„ Biet trup 

unde-mi mai rătăcești 

al meu suflet 

acum când dorurile 

se retrag în cuvinte 

cuvintele în file 

iar filele în cărți 

pe care nimeni nu le mai citește 
zăcând pe rafturi de biblioteci 
din odăi întunecate. 


XXX 


Norii apasă greu 

pe arbori desfrunziți 
peste care se lasă 
tot mai copleșitoare 
bezna. 


XXX 


Obloanele se-nchid... 
departe un clopot dăngăne 
în noaptea deasă. 


XXX 


Trezit din vis 

eu nu mai știu 

de-s cântec 

plâns 

ori vânt izbind în ramuri nude 
răpindu-le şi ultimele frunze 
atât de vii 

de fragede odinioară. 


XXX 

Mă simt învins 
pustiu și departe 
în noapte înfofolit. 


XXX 


„E târziu 
şi visele de-acum 
zdrobite-s toate. 


STĂRI 


În cupa-i cea roşie 
laleaua a adunat 
întreaga boltă de azur 
şi a devenit albastră. 


* 


În cupa-i albastră 
laleaua a adunat 
toată a mea gelozie 
şi a devenit galbenă. 


* 


În cupa-i galbenă 
laleaua a adunat 

toată întunecimea nopții 
şi a devenit neagră. 


* 
In cupa-i cea neagră 
laleaua a adunat 


puţina-mi bucurie 
şi a devenit roză. 


* 


In cupa-i cea roză 
laleaua a adunat 


întreaga puritate a zilei 
şi a devenit albă. 


* 


În cupa-i cea albă 
laleaua a adunat 
toată a mea dragoste 
şi a devenit din nou roșie... 


Peste lalelele multicolore 
adie zefirul de mai 
risipind în toate direcțiile 
petale mari 

albastre 

galbene 

negre 

roze 

albe 

roșii... 


Rămân doar tulpinile 
în chip de mari semne 
de exclamare 
semnele mirării mele 
căzute invers 

pe acest pământ. 


LUMINAȚIE 


După căderea 

argintiilor stele 

urmară ploile 

de frunze ruginii 
scuturate 

de rafalele vânturilor reci 
ale brumărelului. 


XXX 


Pe coama dealului 
ițește brumarul 
venind grăbit 

cu hlamida-i rece 

de ploaie plumburie. 


Pe morminte 

cu mucuri de lumânări stinse 
şi crizanteme îngheţate 
roase de căprioare noaptea 
se va țese de-acum 

covor alb 

rece şi imaculat 

acoperind somnul etern 

al ființelor dragi 

plecate dincolo 

de toate orizonturile imaginabile 
şi totuși atât de aproape 
încât croncănitul corbului 
teamă mi-e 


să nu le tulbure somnul 

ba chiar și bufniturile 

toporului crăpând buturugi într-o ogradă 
îmi par zgomote infernale 

pentru somnul celor adormiţi 

departe 

aproape 

în veci... 


Acum și corbul tace 
privind uimit 

la nucul singuratic 
îmbrăcat în promoroacă. 


Arar 

se-aude lin 

câte un fulg de nea 

căzând printre lumânările stinse. 


În curând omătul 
acoperi-va totul 
înălbind tăcerea... 


PÂNĂ CÂND... 


Nicicând nu te-am iubit mai mult 
decât în primăvara asta 

când am încercat 

să nu te mai iubesc... 


Până unde 

şi până când 

să-mi tot dezvelesc inima 
arătându-ţi ale sale pulsaţii mov 
peste verdele iubirii către tine 


preaplinul dor de tine 

cu umbra nepăsării mi-o ucizi — 
verde ofilit 

udat vârtos cu otrava tăcerii tale. 


XXX 


Departe 

într-o poiană 

reînvie un sărut 

uitat printre tufele de afin roșu 
şi ienuperi înțepători 

privit de cerbi solitari 

şi cocoși de munte 

cu al lor cântec atârnat 

de vârful molizilor trăsniți 

de unde picură neîncetat rășina 
pe stâncile încinse... 


23 


POEM MINOR 


Dor îmi e 

nestăvilit 

să mă visez 

precum odinioară 

lin plutind 

peste un lan imens 

de grâu verde 

aprins de florile de mac 
unduind sub mângâierea blândă 
a vântului de mai 

în ritmul unui concert 
de cuc şi broaște 
acompaniat monoton 
de greieri nevăzuți. 


25 


DOR ULTIM 


Mi-e mintea 

vârtej şi tumult 

în iureșul zilelor 

şi al nopţilor sparte. 


Cu toamna abătută subit 
pe chipul meu 

făptură uzată şi firavă 
pe valurile vremii 

iată că devin... 


Griji şi neliniști pânditoare 
șubreziri venind șuvoaie 
toamna mea devine iarnă 
acoperită de mantia nopții 
sub care zace 

prea multă zădărnicie neagră 
şi lipsă de noimă viforâtă. 


În toată această beznă adâncă 
se-aude o neîntreruptă forfotă 
iscată de nevoia de consolare 
sub vălul sumbru 

al izolării de lumină 

unde zace un suflet 
bălmăjitor de idei bizare 
dornic ca 

fără nume 

într-un somn adânc 

doar el să încapă. 


VISEAZĂ CODRUL 


„Pustie-i pădurea de cânturi -, 
Eu trec prin pădure şi cânt” 


(Şt. O Iosif: În toamnă) 


La izvorul cel secat 

pe măgura pleşuvă 

sosi un fag 

plângând faimosul şipot 
atât de căutat cândva 

de păsări 

arbori 

şi de făpturile pădurii toate. 


Se puse deci pe plâns 

şi plânse o zi și o noapte 
şi încă o zi... 

până când 

un vesel aușel 

de pe un ram îi ciripi 

că izvorul cel secat 

a reînviat. 


Veniră atunci 
minunea ca să o vadă 
soarele şi norul 

alți fagi şi carpeni 
paltini şi jugaștri 
anini 

sălcii 


goruni şi frasini 

şi un stejar matusalemic 

cu un stol de pițigoi zburdalnici 
prin frunzișu-i înfiorat. 


Din depărtări îşi strigă al lui nume 
un cuc 
dorind și el să vină. 


lată 

trece şi un fluture timid 

doar aşa... 

miracolul să-l vadă 
ferindu-și grațios aripa 

de stropii strălucind în soare. 


Și un broatec mai veni 
cu un melc mirat 
sosiră brusturi 
captalani 

ferigi 

un hrib şi-un gălbior 
o muscariță 

un greier 

şopârla 

salamandra 

un clopoțel cu o albină 
pojarniţa 

Şi 

pe o margaretă 
buburuza. 


Veni greoi și ursul 

după care cerbul boncănind 
chiar și un corb 

(desigur... croncănind). 


Cu primii fulgi de nea 

sosi şi căprioara 

gustă din apă 

privi în jur atentă 

apoi spuse: 

— Asta-i chiar pădurea veche 
înviată de izvor... 


NUANȚE 


Leoarcă de ploaie 

şi eu şi pădurea 

curgem unul către celălalt 
ea verde 

eu palid 

contopindu-ne 

din noi țâșneşte un păstrăv 
fără să mai cadă 

doar urcându-se 

tot urcându-se 
pierzându-se 

în albastrul 

de lângă soare. 


UN MELC ÎN PLOAIE 


Pe poteca din poiană 
întâlnesc un melc 
mergând agale, 


îl salut 
printr-o aplecare 
a capului 


la care 
el îmi răspunde 
retrăgându-și un corn. 


|] ocolesc 
grăbindu-mă spre creastă, 


dar el mă întreabă: 
— De ce atâta grabă?! 


li răspund peste umăr: 
— Fiindcă eu pășesc, 
nu mă târăsc! 


— Mândrule, 

îmi spune el 

retrăgându-și 

şi celălalt corn 

în timp ce 

o frunză udă de mesteacăn 
îi cade pe țuguiul casei 
acoperindu-l. 


Ploaia se-nteţeşte 
stârnind miros de frunze 
şi de humus... 

— Melcule, 

de ce ploaia 

nu se mai oprește? 

— Te faci că nu ştii?!... 

— Chiar nu ştiu, spune-mi tu! 
— Tuuiţi 

că ţi-ai sărutat iubita 
neîntrerupt, ore în şir, 


în timpul secetei? 


Mă îmbujorez 
recunoscând că aşa e... 


— De ea de unde știi?! 


— Adeseori v-am zărit pe-aici; dar spune-mi, ea 
unde e? 


— Nu ştiu, deşi aș vrea... 
— Nu către ea te-ndrepți? 


— Eu acum caut soarele, lumina... 


— Naivule, în van e totul... 

— De ce îmi spui asta? 

— Soare vrei, lumină şi căldură? 

— Da, precum ţi-am spus... 

— Ei bine, atunci iubita să ţi-o cauţi! 
— Şi-apoi? 

— Găsind-o, sărut-o ca pe vremuri! 
— Şi-atunci? 


— Ale voastre sărutări ploaia o vor opri, 
soarele va străluci pe bolta sinilie, 

în timp ce-n iarba verde încă 

greierii vă vor îngâna. 


Mă uit în jos — 

melcul nu-i! 

Doar frunze ude peste tot. 

ÎI strig, îl caut 

răvăşind noian de frunze 

lipindu-mi-se de mână, de față melcul însă nu-i, 
şi nici tu, iubito... 


Să se fi dus, oare, 
blândul melc 
să te caute 


şi să-ți spună 

să te întorci 

căci doar noi doi 
putea-vom 
ploaia s-o oprim? 


NEODIHNĂ 


Orele cad precipitate 

în ființa-mi zbicită 

de îndelungate secete 
acoperită de praful cărămizilor 
macerate de vreme 

urmate de furtuni 
nimicitoare 

înfiorătoare 

prin vuiete sinistre 

doar de mine auzite 

în zile 

şi-n nopți de neodihnă 

cu clipele țăndări 

bizar de lunguiețe 

şi tulburi 

învălmășite prin burlane ruginite 
abia absorbite 

de visele-mi zăcând sub ruine 
şi frunzele arse ale toamnei 
în van tânjind să se înalțe 
peste bolta de nori plumburii 
învălmăşiți 

tot mai jos 

printre dărăpănături 

sub care freamătă 

în praf și fum 

nedumeriți şi vlăguiţi 

sub bruma finală 

un suflet captiv 

alături de o lacrimă veche. 


RECVIEM 


Sunt ciobul nostalgic 
după unitatea pierdută 
neostoit în căutarea-mi 
de a mă întoarce 

la Marele Tot. 


Înţelegător 

vântul mă poartă 

de la foșnetul gorunului singuratic 
la freamătul codrului de paltin. 


Am iată acum 
singurătatea și nemărginirea... 


Aici 

mari frunze galbene 

mă acoperă 

nemaivăzând 

şi nemaiauzind 

cum șuieră vântul 

peste crestele golașe de arbori 
implorând Cerul. 


Într-un târziu 

adorm 

visând sub așternutu-mi moale 
vegetal 

cum ruga arborilor despuiați 
se împlinește 

cu mângâieri multe 


de fulgi de nea 
transformate încet 
într-o hlamidă 
rece 

pură 

albă... 


HEI, CÂND?... 


Bătându-mă pe umăr 

fără să o văd, 

o aud întrebându-mă: 

— Hei, când?... 

caut s-o ignor 

dar ea insistă: 

— Hei, când?... 

— Mai lasă-mă, 

uite s-a ivit soarele 

se văd mugurii transformându-a se-n floare 
mai vreau să văd zbor de rândunică 
„„ şi mai lasă-mă 

ca să mă bucur 

de fluturi multicolori 

puf de păpădii 

flori de liliac 

s-aud cântecul cucului 

şi mai lasă-mă ca... 

apoi... 


IDILĂ PE O TEMĂ DATĂ 


„. Și-acum, 

să-mi spui 

câte puncte are linia 
care te unește pe tine 
de mine? 


După ce ai aflat, 
numărul acestora 
împarte-l la doi, 
pentru a găsi 

locul din care 

eu privind către tine, 
tu privind către mine, 
eu să pot vedea 

plus infinitul, 

tu să poţi zări 

minus nesfârșitul 
iubirii, 

bucuriei, 

și al durerii 

care ne apropie 

și ne desparte, 
aşezându-ne sub două bolți 
delimitate 

prin trei puncte, 
imposibil de unit 
printr-o linie dreaptă, 
care să ne aducă 

mai aproape, 

încât să reușim, 


în sfârşit, 

să aflăm 

dacă numărul total 

al punctelor 

ovalului feţei tale 

și numărul total 

al punctelor conturului sufletului meu, 
însumate, 

apoi împărțite la doi, 

poate da un rezultat rotund, 
albastru, 

sferic, 

pe luciul căreia 

să încercăm, 

într-un târziu, 

să alunecăm 

încet, 

lin, unul către celălalt. 


MISTUIRI 


Dorinţe 

dorinţe... 

cuget la ele 

vrând ca dintr-o dată 

să le părăsesc 
topindu-mă în frumuseți 
şi nu în tulburi 
simțăminte vane 


năzuind să nu aleg 
nicicând plăcerea 

şi nici durerea 

doar între ele să exist 


să mă schimb 
prin schimbare 
mistuind schimbarea 


mă mișc 

trăiesc 

fiinţez în schimbare 
schimbarea-i în mine 

şi în afara mea 

din ea m-am ivit 

şi voi sfârşi prin ea: 
schimbarea mă-nconjoară 
mă cuprinde 
mistuindu-mă... 


NUFERI DE PIATRĂ 


O umbră a dorințelor mele 

am ajuns să fiu... 

Încă o umbră pe acest pământ 
unde în locul răcorii pădurilor, 
doar blânde adieri, 

venite din unduirea sufletului meu, 
mai pot înfiora un fir de iarbă, 
singuratic şi el, 

încovoiat sub povara unui strop de rouă 
în care se oglindește 

inexistentul codru, 

cu falnici goruni și fagi, 

din splendoarea căruia au mai rămas 
numai puzderie de cioate 

din care zadarnic urcă seva 

udând trecuţii ani, 

rotindu-se în cercuri concentrice, 
precum inelele născute 

pe oglinda lacului 

în apa căruia o mână nevăzută 
aruncă neîncetat 

albe pietricele rotunde 

în cercurile încreţite 

alunecând alene 

către malul surpat, 

smălţuit cu flori de podbal, 

pe care abia mângâindu-l 

revin apoi sleite înspre centru, 
grăbite să îmbrăţișeze 

„„albele pietricele 


culcate deja 

pe fundul lacului înmlăștinat 

unde zac acoperite, 

așteptând vremuri prielnice germinării 
pentru a da naștere 

la nuferi albi, 

nemaivăzuți vreodată. 


SEMNE DE TIMP | 
(NORI DE FURTUNĂ) 


În zori — 
firul de iarbă 
îmbrobodit de rouă 


o cioară 
cârâie zgomotoasă 
în zbor învârtejit 


vrăbii multe 
pe dudul din ogradă 
iscă zarvă mare 


albina 
zboară în jurul stupului 
uitând de floare 


motanul 
se spală pe bot 
apoi îşi ascute ghearele 


puiul de ozi, 
un boţ galben, 
se scaldă-n praf 


pe pășunea din munte 
câinii părăsesc turma 


şi-aleargă lătrând către stână 


un vultur 


coboară în picaj 
în hăul dintre stânci 


capra sălbatică 
vine de pe creste 
pierzându-se în codru 


„Firul de iarbă, 

cioara, vrabia, albina, 

motanul 

și puiul de ozi, 

câinele, vulturul și capra neagră, 
îmi spun: 

— Vine furtuna! 


SEMNE DE TIMPII 
(ZÂMBETUL SOARELUI) 


Albinele, 
în căutarea nectarului, 
zboară la mari depărtări... 


Fluturii, 
în căutarea înfloritelor poieni, 
zboară sus. 


Capra neagră 
părăseşte umbrita vale 
şi urcă pe ţancuri însorite. 


Furnicile, 
în număr mare, 
pleacă în aceeași direcţie. 


Rândunica 
se avântă-n zări, 
departe de al ei cuib. 


Un vultur 
planează în cercuri negre 
pe bolta de azur. 


In noaptea pe terminate, 
pânza de paing 
vrea să prindă luna. 


Soarele abia a răsărit — 
un corb croncăne 
nevăzut. 


„Albina, fluturele, 

capra, furnica, rândunica, 
paingul, vulturul și corbul, 
cu toții îmi spun: 

— Bună dimineaţa, 

vei avea o zi frumoasă! 


CUVINTE REFULATE 


Să fug, să tac, 

să mă odihnesc... 

şi astfel 

fuga să nu-mi fie ruşinoasă, 
lașă, 

ci un impuls sănătos. 


Fug... 

nu de ceva, 

ci către cineva, 
uitând, 

culmea, 

că lumea e în mine. 


Buzele-mi tac 

prea mult, 

dar gândul 

mi-e neostoit 

şi împovărat 

de nerostitele cuvinte. 


Nu mai vreau 

să cântăresc, 

să judec, 

să socotesc — 

doresc neclintita liniște 
a unei inimi tăcute. 


„. In drumul meu 
ridic un pai — 


şi-n aceeași clipă 
văd cum o stea 
alunecă 

şi cade, 

timp în care 

pe boltă 

celelalte stele 
pulsează, vibrează, 
luminează 
noaptea fără lună. 


În poiana 

în care am ajuns, 
florile de câmp 

şi zglobiile cinteze 
toate îmi spun 

să nu-mi fac griji: 
să zburd, 

să dărui, 

să mă dărui... 


Nu mă mai compar, 
nu mai doresc — 

şi simt 

cum alba pace 
mă-nvăluie 

ca o mângâiere. 


TRECERE 


Un lan de grâu 
copleșit de maci — 
sufletul lor 

arde în mine 

eu fiind macii 
macii fiind eu 

ei nemaifiind 

eu neexistând 

„„ doar miriștea 
peste care zboară 
croncănitorii corbi 
în văzduhul rece 
al amurgului însângerat. 


(HAIKU-URI) 


[) nucul desfrunzit — 
pe el doar cuibul părăsit 
şi promoroaca 


* 
II) scorușul uscat — 


în umbra lui rărită 
banca putredă 


* 
III) pe un mesteacăn 


stropii de rouă cad 
din frunză-n frunză 


* 


IV) pe noptieră 
alături de Biblie — 
medicamente 


* 
V) sus curcubeul 


pe tufă un fluture — 
unde să mă uit 


VI) fur un trandafir - 
un spin îmi dăruiește 
un bob de rubin 


* 
VII) noapte de prier — 


în burlane se scurge 
omătul topit 


CUTREMURATA FRUNZĂ 


Un arbore de-aş fi fost 
un arbore eram 

o frunză de eram 

o frunză rămâneam 
ca om 

ce sunt 

un arbore să fiu 

aş vrea 

sau 

o frunză a lui 

ori doar umbra frunzei 
în cădere 

pământ 

cenuşă 

fum sau iarbă 
floare 

un râu 

ce-şi vede liniștit 
de drum 

sau 

fulg de nea 
deasupra pălălăii 


o ploaie de lumină 
nu mai știu ce sunt 


nu mai știu ce vreau 
nu mai știu... 


culcat pe mușchiul verde 
când somnul încă n-a venit 
dar trezia din afară 

se topeşte 

scăldându-mă 

în miez de sunet 

în mijlocul pădurii 
mă-ncântă un glas 

de mesteacăn 
netulburat de adiere 

în timp ce 

încet pătrund 

în nesfârşita 

puritate a limpedelui cer 
privind la seninătatea 

de dincolo de nori. 


CUVINTELE ÎNSTRĂINĂRII 


Indiferența-mi deprimată 
față de existenţa în sine 
Tu Doamne iartă-mi-o... 


mai iartă-mi lehamitea 
față de pieritoarele griji 

ale omului 

precum şi față de zgomotul 
certurilor pentru agonisiri 


lipsa de griji 

Tu adu-mi Doamne... 

la fel şi odihna 

revărsată prin înstrăinarea 
de zădărniciile lumii acesteia 


„„ înstrăinare nu prin pribegie 
retragere 

ci prin liniștirea minţii 

şi a viei trăiri lăuntrice 

amin. 


INCENDIARE FRUNZE 


În parcul cu arțarii 
năpădiţi de toamnă 
frunze incendiare 
cad şiroaie 

peste noi 


eu tac 
tu taci 


doar mâinile noastre 

în disperata lor strânsoare 
ne amintesc 

că orice tăcere 

e o avalanșă lăuntrică 

de gânduri nerostite 
potopite în sufletele noastre 
de forma unei frunze 

de arțar... 


în timp ce 

de pe arbori 

curg neîntrerupt 
însângeratele frunze 
ale inimilor însingurate 
rănite de atâtea 
trecute toamne 


noi mergem pierduţi 
printre arbori 


şi bănci pustii 

sub coronamente 

cu frunzișul mult rărit 

de necruţătorul brumărel 
aciuat în parcul cu arțari 


octombrie — 
de-acum fiecare frunză 
cu umbra ei... 


doar noi doi — 

o unică umbră 

peste care 

plouă cu roșii frunze 
de arțar. 


ZĂDĂRNICIE 


Motto: Pacea nu poate veni decât de dinăuntru. 
(Isihastă) 


În fuga mea 
disperată 

în camera 
înecată în beznă 
în care de o viață 
caut cu îndârjire 
pisica cea neagră 


opresc 
pentru o clipă 
privind la nevoia 
stelelor de noapte 


„. îmi reiau 

apoi 

grăbita-mi scotocire 
în camera obscură 
unde știu că nicicând 
nu a intrat 


şi nu va intra vreodată 


vreo pisică. 


PLOUA ÎN VIS 


„Dacă toți munții ar fi cărți, toate lacurile cerneală, toți 
arborii condeie, şi încă n-ar ajunge pentru a descrie toată 
durerea lumii” 


(Jakob B5hme) 


Gonit de-un lup hapsân 
alerg spre neştiutul hău 


mă gândesc 
să mă opresc 


ca să-mi trag sufletul 
şi să mai privesc în urmă 


dar îl aud în urma mea 
gâfâind sinistru 
aşa că 


îmi continui goana 


în zare iată 
conturul unui arbore imens 


a cărui umbră 
se-ntinde cât văd cu ochii 


şi-n timp ce mă apropii 
observ că arborele nu-i 


doar umbra 
imensa-i și adânca-i umbră 


care-ncet se schimbă 
în întuneric copleșitor 


încât fuga mea 
devine vis 


iar visul meu 
o sferă de lumină 


din care se-aud 
un tropot şi-un gâfâit 


când tropotul mai pronunţat 
când gâfâitul 


şi dintr-o dată 

dispare sfera 

şi zgomotul izgonitului 
şi cel al izgonitorului 


piere apoi şi umbra 
odată cu lumina 


rămâne doar un gând 
ce-şi strigă-n van durerea 


nimeni nu îl vede 
nimeni nu-l aude 


apoi un plâns aude gândul 
se sperie şi tace 


dar plânsul se-nteţeşte 
şi plouă-n vis şi-n realitate 


în timp ce soarele zâmbeşte 
copleșit de negri nouri 


un gând un vis 
şi picături de ploaie 


ori numai stropi de lacrimi 
şi hohote de plâns 


eu zic că-i vis 
şi umbra şi lumina 


şi plânsul ca și gândul 
şi norii-s vis 


iar eu alerg 
nemaiștiindu-i rostul 


în față brațele-s deschise 
în spate izgonitorul. 


TRANDAFIRUL ÎNGHEȚAT 


la-mă 

te rog 

în căușul 

palmelor catifelate 

calde de a inimii tale dogoare 
atentă fiind 

să nu îmi spargi 

petalele de sânge înghețate 
apoi 

până îmi mai menţin 
frăgezimea 

rupe 

cea mai rubinie 

dintre petale 

şi ascundeţi-o 

în sân 

după care 

aruncă trandafirul 

în primul râu 

ivit în a ta cale. 


IEȘIREA DIN TEMPLU 


Pământul din mine 
mă doare 

e bolnav 

sângerează şi plânge 
şi vrea să cadă 

din nou 

pe pământ 


atunci 

sufletu-mi zise: 

— mă voi duce 

şi eu 

pentru a mă odihni niţel 
acolo sus 


şi până să-mi dau seama 
nimic din ce a fost 
nu a mai rămas 


pământ doar 
şi cer 


iar eu 
nicăieri. 


FRIG 


Apropiindu-mă de ea 
în timp ce își dezvăluia 
trupul 

încep și eu 

să-mi despoi 

sufletul 


tot mai mult 

şi mai mult 

până când 

amândoi 

ne trezim goi 

unul în fața celuilalt 


apoi nedumerită 

după câteva clipe 

de dureroasă tăcere 

ea începe a se îmbrăca 
în timp ce eu 

cu zadarnică disperare 
caut să-mi acopăr sufletul 
rămas singur 
descumpănit 

devoalat și palpitând 
între ea şi mine. 


CHIPUL 


Toamnă — 
lumini 
arome 
amintiri... 


Alaiuri de nopți tot mai multe 

ies din ascunsele cotloane 
acoperind zilele 

şi visele mele din pădurile sihastre 
peste care 

de mult se așternură 

frunze uscate. 


XXX 


In liniștea nopții 
o lacrimă caută un chip... 


lau în brațe 

cuvinte şi frunze 

şi le arunc către luna plină 
ca şi înspre ea 

să urce lin plutind 

câte-o frunză 

câte-o slovă — 

câte-un gând 


„„ Și-atunci 

brusc îmi zării 
pentru o clipă 
chipul 

în lacrima iubitei. 


NINGE 


În această dimineață 

în ograda mea 

ninge cu stihuri albe 

peste scorușii 

rămăși cu niscaiva boabe roșii 
nemâncate de mierle 
iubitoare de versuri hibernale 
punctate cu grăunţe roșii 
vegetale. 


POVESTE 


Vrând să populez 

cu nume tăcerea 

scot cuvinte 

din adâncimea tainelor mele. 


Atunci 
speriate de atâta lumină 
slovele se zbat disperate. 


XXX 


Mai târziu 

devin resemnate 

fiecare rostindu-și povestea-n surdină 
unor ascultători atenți 

cu grijă aleși de ele 

întotdeauna 

sub adierea unui vânt nestatornic. 


PÂLPÂIRI 


Noapte de noapte 
somnul meu pâlpâie 
ca un licurici solitar 
rătăcit printre frunzele 
pădurii depărtate. 


XXX 


Ziua... 

Peste un hău 

un om atârnă 
impasibil 

de un fir de paing. 


Sora umbrei 

şi a nopții 

îl vede 

îi zâmbește 

şi trece mai departe... 


XXX 
După câteva clipe 


un strigăt ca un râs 
se-nalță din genune. 


CUIBUL 


Nedumerit 

întreb fagul de mult uscat 
de ce mai stă-n picioare 
cu atâta înverșunare 

de ani mulți. 


Îmi răspunde zâmbind amar 
arătându-mi 

cu un braţ lipsit de sevă 

noduros 

un cuib 

în care câțiva pui golași de grauri 
încep să se agite 

la sosirea mamei 

care le aduce hrana. 


VERTICALE 


Fiecare anotimp 

e învârstat de căderi 
colorate 

aromate 

alteori chiar violente. 


XXX 


larna 
cad imponderabilii 
fulgi de omăt. 


Primăvara 

cad 

parfumatele petale 
de toate nuanțele 
ca într-o repetiție 
cromatică generală. 


Vara - 

stropi calzi de ploaie 
dar şi pietre de gheață 
necruțătoare. 


Toamna... 

mult se aseamănă cu primăvara 

doar că parfumul copleșitor 

acum este cel al frunzelor veştede 

în timp ce culorile devin tot mai triste. 


ari c ale 


fiecare Rudi 

e fus dle caci 
colorare, 

atleari <Uiar foii «e 
„kk 
a va 

cena Ă 

Maat one Vă 
Vp), * le 

Va Pi da Sua 
i 

fân rara 
Cad j A 

terta tort | g cae e e 

de - todie VA ele 

<a. într 6 pati! LL 
Oouuati ca ae E da 


Afara iasă 

Shop pj calzi dz, [iasa i 
<a îi itetta ce A = 
hectujiteerz ia 


Îl rr 


pi d 
a Era pur dcr 


vile lesa, tsi Wa? tobe 
Da iau. 89, Sarata 


[a Ss 


SE PARE... 


Pentru a răzbi 

în hăţişul mergerii-nainte 
sufletul omului 

se simte mai atras 

de frumoasele minciuni 
decât de tristele adevăruri. 


XXX 


Se pare că 

frumoasele adevăruri 
sunt atât de rare 

şi anevoie de găsit 

încât convieţuirea cu ele 
devine adesea obositoare 
şi neliniştitoare. 


FIINDCĂ. ... 


Fiindcă 

dragostea noastră 

a ales să fie mută 

voit voalată 

adâncimea-i calmă 

şi mărimea ei învăluitoare 

nu i le vom putea cunoaște 
decât doar în clipa despărțirii. 


„„ Dar până atunci 
simt nevoia să îți dezvălui: 
— Ce mult te iubesc! 


DARURI 


Am apreciat 

tot ce mi-ai dat 

deoarece tu nu ai dat din ce-i al tău 
ci mi-ai dat din tine. 


În fapt 

pentru ca cineva 
să dăruiască 
trebuie să merite 
această onoare. 


A dărui e bine 
atunci când nu ţi se cere... 


Căutarea sărmanului 
îți va aduce bucurie mai mare 
decât darul în sine. 


„La ce bun 

să ţii cu dinţii 

de tot ceea ceai 

când toate astea 

ale altuia vor fi în curând. 


Acum deci 

este anotimpul dărniciei 
înainte ca năvala moștenitorilor 
să spulbere totul. 


OASPETELE 


„Lacrimile vă vin de la ceea ce, cândva, desfătarea 
voastră fusese” (Kahlil Gibran) 


Tristețile 

îmi sapă-n suflet 
lăcașul pentru bucuria 
care întârzie să vină. 


Dar eu aştept 

cu răbdare și curiozitate 
revenirea chiriașului de vază 
pentru al cărui sălaş 

am lucrat cu multă trudă 

ca să-l găzduiesc cum se cuvine. 


Desfătările 

rare și puţine 

repede au putut stârni tristețea 
dar se pare că bucuriei 

spre a se ivi 

îi trebuie înzecite daruri 

de tristeți necontenite. 


CHILIA 


Din visuri 

mi-am durat 
refugiul în sihăstrie 
spre a-mi afla 

pacea 

tânjind să fug 

de tihna amăgitoare 
a bunului trai 
ucigaș de suflet 
spre a putea auzi 
cântecele și tăcerile nopţilor 
zilelor mele. 


DEŞI... 


Deşi e doar luna mai 
o frunză de paltin 
veştejeşte 

cu tăcuta învoire 

a bătrânului arbore. 


Un zefir 

alunecă peste coroana 
paltinului singuratic 
lăsând în urma sa 

o frunză căzută deja 
în poiana năpădită 

de ciuboţica-cucului. 


In pădurea vecină 
cântecul cucului se-aude tot mai slab - 
apoi ploaia. 


OPAL 


Motto: „Ne tragem din apă 

ne sufocăm în aer 

şi tindem spre înţelesul cuvântului” 
(N. Stănescu: Partitura a IX-a) 


Stau pe malul lacului 
privind insulele 

de nuferi albi 

care-i împodobesc oglinda. 


După o vreme 
vântul aduce 
dinspre pădure 
puzderii de frunze 
multicolore 
acoperind nuferii 
şi luciul lacului. 


Cerul se îmbufnează 
în timp ce vântul devine tăios. 


XXX 


Peste nuferi și frunze 
încep să se aștearnă 
lin 

în tăcere 

petale de omăt. 


Vrând să le culeg 


mă apropii 
periculos de mult 
de lacul îmbătat 
de atâtea nuanţe. 


Un pas... 
încă unul 

şi brusc 

apa îngheaţă 
răpindu-mi 
nuferi 
frunze 

fulgi. 


XXX 


Peste culorile captive 
cârduri de copii 
patinează chiuind 

în timp ce 

într-un colț al lacului 
alunecă lin 

luna plină. 


Mi se face 

un dor subit 

de lac 

de nuferi 

frunze 

şi de luna plină 

strecurându-se printre norii cenușii. 


ASEMĂNARE 


Am întâlnit 

într-un cătun 

un om 

cu trupu-i foarte obosit 
având durerea 

fizică şi sufletească 
sculptate pe chip. 


Acel ins 
semăna izbitor cu cineva... 


Într-un târziu 
mi-am reamintit 

că persoana aceea 
semăna leit cu mine. 


ZEFIR 


Din noianul de flori 
vântul primăverii 
desprinde de ici-colo 
câte-o petală 

fără ca poiana 

să-și piardă din vrajă 


Petalele răpite de calda adiere 
zburdă dimpreună 

cu fluturii după-amiezii 

apoi revin lin 

pe covorul multicolor 

de unde au fost ridicate 

cu diafanele brațe de zefir 


XXX 


„„„ Hălăduiesc 

pe margini de pâraie 

către codrul pierdut 

pe culmi înnegurate 

aproape de bolta 

întotdeauna cu un singur corb 
croncănind în zbor planat 
măturând cerul 

de nori de ploaie 

sau cumulus 

până când firmamentul 
rămâne un continuu pur azur. 


ADESEORI 


Foaia albă de hârtie - 

refugiul meu de linişte 

în care sparg cochiliile tristeţilor 
acoperitoare de lumină 

şi căldură. 


Adeseori 

dintr-un nor de îngeri 
coboară unul 

(cel mult doi) 

pe umerii mei: 
îngerul melancoliei 
pe umărul drept 
celălalt al deznădejdii 
pe umărul stâng. 


Apoi 

ascult cu stupoare 
dialogul lor aprins 

care este însăşi viața mea. 

CĂMARA 


Motto: „Sunt un rătăcitor în căutarea drumului 
singuratic” (Kahlil Gibran) 


Din roiul de gânduri 
aleg cuvinte 

pe care le ambalez 

în arome şi culori 
aşezându-le în cămara 
numită sufletul meu 
de unde 

mai apoi 

le scot unul câte unul 
clădind cu ele 
speranţe. 


PE O FRUNZĂ 


Pe o frunză galbenă de paltin 

trimit oceanului 

susurul izvorului 

dimpreună cu o puzderie de gânduri. 


Dar frunza se descumpăneşte 
sub povara multelor idei... 


Mă grăbesc să o echilibrez 

pe lângă șopotul izvorului 
adăugându-i şi niscaiva 
triluri de auşei 

precum şi un zbor de libelulă. 


XXX 


O las apoi 

într-o lină plutire 
pe lunga-i cale 
până la ocean. 


FULGUL 


Rătăcesc 

pe-ale vieţii căi 

în căutarea 

drumului cel mai singuratic 
unde am ales 

să vorbesc cu arborii 

nu cu omul. 


XXX 


Urcat pe culmi 

în răcoarea 

din adâncul codrilor 

cu vasta 

şi alinătoarea lor pace 
umblu în locuri sihastre 
tot mai gol rămânând 
în bătaia vântului rece 
al oricărui anotimp — 
veşnice nestatornicii... 


XXX 


Şi iată 

se lasă seara... 

— Arborilor 

care mi-aţi ținut tovărășie 
vă spun: bun rămas! 


XXX 


Un fulg de omăt rătăcit 
adus de-o pală de vânt 
în fapt de seară 

cade în apa lacului 
tocmai lângă luna nouă 
lin legănând-o... 


CALUL ALB 


(— Prietenei care m-a însoțit pe pământ...) 


În timp ce îmi deplâng 
veştejirea zilelor mele 

Ea cu ochii în lacrimi 

îmi spune povestea 

Calului alb 

cel care a înfruntat 

toate urgisirile 

în pofida piedicilor 

şi a vremurilor de restriște. 


Basmul Ei 

se schimbă-n alinare 

când calul alb din poveste 

îl văd transformându-se 

în făptura celei care-mi poartă 
grija Ei afectuoasă 

față de zilele 

şi nopţile mele 

tulburate de neliniști 

şi neodihnă. 


XXX 


Istovită de frământările mele 
blânda făptură ațipeşte... 


În visul ei 

eu ceaţă fiind 

mă preschimb în picătură de rouă 
alunecată pe un fir de lăcrimioară 
aşezată pe a ei pernă albă. 

Mikăzben siratgatom 
a napjaim elhervadâsât 
O kânnyes szemekkel 
elmondja nekem 

a Feher L6 mesejet 
amely szembeszâllt 
minden sanyargatâssal 
minden akadâly 

6s nehez id6k ellenăre. 


A mesâje 

csilapitovă vâlik 

amikor lâtom hogy a mesebeli feher 16 
âtvâltozik azzâ a teremtmenny€ 
amely gyângeden 

viseli a gondjât 

a nyugtalansăgtl felkavart 

6jjeleim 

€s nappaljaim irânt. 


XXX 


Kimerilve aggodalmaim miatt 
a szelid leny elszundit... 
Az âlmaiban 
En mint kâd 
âtvâltozok egy lecsuszo harmat csepe 
a gy6nyvirâg szâllon 
amely a feher pârnâjân fekszik.] 
(Forditâs: Mihail Bica) 


URCUȘUL 


Întru căutarea tainelor lucrurilor 
şi a durerilor noastre 

m-am urcat pe coline 

şi am umblat în locuri îndepărtate 
mereu îndrăgostit 

de înălțimi. 


Am rătăcit printre piscuri 
unde doar vulturii 

îşi clădesc cuiburile 
năzuind să prind 

păsări şi fluturi 

cu biata-mi plasă de ceață. 


XXX 


După îndelungi încercări 
am auzit şi am înțeles 
câte ceva 

din murmurul visurilor 
şi scopul învăluit 

al tuturor lucrurilor. 


Acum 

cobor de pe culmi 
obosit și îmbătrânit 
dar nicidecum 

mai înțelept. 


(5 mart. 2017) 


PREZENTUL 


Z] 


„Melancolia este condiţia obligatorie a imaginației. 
(Ficino) 


Murmurul visurilor tale 

năzuinţe ale vieții mele devin 
rostite sub bătrâna salcie pletoasă 
a cărei izolare alungată-i 

iată 

de falnicul tei în floare. 


„.. Amarnic se joacă viaţa 

cu speranţele şi dorințele noastre 
noi nefiind nicicând la adăpost 
de singurătate și neliniști. 


Implacabilul timp ia totul 
înşfăcând cu neîndurare 
împingându-le către negura 
de unde se și iviră 

acolo 

în împărăţia uitării 

şi a nimicului. 


XXX 


Privesc tot acest iureş al alunecării 
atins vârtos de Amurg cu aripa 

în timp ce peste munte 

stă încremenit un cer suriu de gânduri. 


Un strigăt ca un vaiet 
cuprinde pădurea toată: 

— Nu uita că plămada ta 
humă de întristare se cheamă 
şi toată această fleandură 

tot lutului ai să o dai!... 


Dar până atunci 

te conjur 

nicicând să nu depășeşti cu gândul 
prezentul 

şi nu-ți pune inima 

în chingile mâhnirii, 

ci ajut-o ca să cânte. 


25 mărțişor 2017 


LIVADA 


Sub povara florilor 

la adierea zefirului 
crengile pomilor livezii 
freamătă de miresme 


Se lasă amurgul... 
triluri vesele 
învăluie livada 

până când 

pomii se topesc 

în noaptea de catran 


Rămâne doar parfumul 
puzderiilor de corole 
leagăne diafane albinelor ziua 


Bolnave de iubire 
două mierle nevăzute 
aciuate în raiul florilor 
se tânguie 

neputând s-adoarmă. 


XXX 


În noaptea neagră 

scapără un fulger 

urmat de-un bubuit de tunet 
într-un colț de cer 


Mai târziu 

luna plină 

ivită printre neguri 
priveşte minute în şir cu pizmă 
livada năpădită de flori 

cu arome urcate sus de tot 
până la astrul 

care 

se hotări 

să lase-n beznă minunea 
pitindu-se încet îndărătul 
unei nesfârşite 

cortine de nori. 


ALBASTRU 


Prin tufișuri şi-n grădini 
alene legănat de zefir 
iți mai întâi podbalul... 


Piţigoi și mierle 

cântă pe pomii din preajmă 
iar florile din mărăciniș 

le răspund înmiresmând 
aerul dimineţii. 


Sub gardul dărăpănat 
împletit din nuiele 
căzută-i o frântură 

de cer albastru — 

un pâlc de toporași 
cu petalele înrourate. 


XXX 


În iarba fragedă 

un melc 

(în urma lui 

dâră argintie prelungă: 

se vede că vine de departe!) 
stă țintuit 

cu amândouă antenele 
îndreptate către pata de azur 
uimindu-se 


> o |< 


că s-a putut apropia 
atât de mult 

de bolta sinilie 
îmbătător mirositoare. 


31 mărţişor 2017 


REÎNTOARCERI 


Privesc 

cu uimire și încântare 
lumina care cade 

pe umeda piatră 

a pârâului — 

cea mai curată 

rază de soare 

de pe pământ. 


Aici mă alintă 

parfumul florilor 
susurul izvorului 

în veşnicele irumperi 
de prospeţime primăvara 
în aleanurile verii 
urmate 

prea devreme 

de elegiile toamnei 
acoperite mai apoi 

de gerurile grele 

ale iernii neîndurătoare 


Rămâne dorul de-un anotimp 
care aduce-va iarăşi 

prin văi şi culmi de piatră 
flori şi tril de păsări 

în muntele îndepărtat 


io | 


Mi-e dor 

de a hoinări îndelung 
în pustietăţi silvestre 
nu sprea mă pierde 

ci pentru a mă regăsi... 


Străbat pădurea 

pentru a mă întâlni mereu cu mine 
în decorul în care sufletul meu 
iese timid la lumină 

precum o căprioară pășeşte atentă 
într-o dimineață de vară 

în poiana înrourată 

smălțuită cu nestemate de flori 


Pe poteca mie hărăzită 

mă afund în prăpăstii de umbre 
ale neumblaţilor codri 

ai munților de neguri cotropiți 
unde în valea adâncă 

curge repede 

mereu limpede 

pârâul șuierând 


Înaintez cu zel 

până când roua se va ridica 
petalele se vor usca 

şi frunzele vor cădea 

una câte una 

asemenea unei dorinţe utopice 
lăsând despuiată pădurea 

în care inima mea 


> fo | 


căutătoarea izvorului tainic 
se va acoperi 

cu noian de frunze pastelate 
în așteptarea anotimpului alb 
purificator. 


5 prier 2017 

PAȘII ZEFIRULUI 


Pe mal de ape 

urmăresc paşii zefirului 
ascult șoaptele petalelor 
şi muzica miresmelor 
florilor poienilor 


Apa pârâului 
se zbuciumă şi spumegă 
prundişul umed palid surâzând 


Brusc 

vântul de apus 

năvălește prin desiş 
săltând furibund 

trecute frunze fâşâind 
smulse de pe ramuri 

de pe sol 

amestecându-le 
învârtejindu-le 

după care 

sleit 

le lasă 

în poiana cu iarba fragedă 
cotropită de bănuţei și păpădii 


XXX 


Pădurea presimte 
cazna norilor de ploaie 


1 das 4 


şi se înfioară 
fără nicio adiere 


Norii albi 

văratici 

au dispărut de pe boltă 
speriaţi de norii de furtună 
negri de furie 

bombănind tot mai des în tării 


Departe 

la orizont 

fulgere tăcute 
luminează în zigzag 
cerul mohorât 


Printre zdrenţele de nori 
soarele mai zâmbeşte o dată 
apoi şiroaie de ploaie 

se năpustesc pieziş 
cotropind pământul. 


14 prier 2017 


ABSENȚA 


Ițiră muguri 
flori şi frunze 
fluturi și albine 


Deasupra pădurii trezite 
zboară petale 
şi puful păpădiilor 


Sub bolta sinilie 
triluri se-nalță pretutindeni 


XXX 


„„„ După ce a străbătut 
mări şi țări 

un cuc 

pitit în vârf de fag 

nu mai cântă 

nu mai zboară 


Între triluri 
pădurea-i tristă 

şi nedumerită: 

îi lipseşte o voce 
atât de cunoscută. 

CALIGRAFII 


Răpit de duioase priviri 
şi magice surâsuri 
patima se furișă 
cotropitoare 


XXX 


Vremea a trecut 

iar surpriza 

ivirii pasiunii târzii 
fantasmă a fost să fie 


O primăvară şuie 

a adus lumina 

răpindu-mi însă 

cu rafale de vânt rece 
aroma frumoaselor petale 
ce n'apucară 

rod să lege 


Vorbe rostite 

fapte făptuite - 

caligrafii au fost pe-un râu 
în care eu mă văd 

o piatră 

peste care tumultoase 
şuvoaie trec 

şlefuind-o. 


> Îi ao |. 


19 prier 2017 

RUGĂ 


Ajută-mă, Doamne, 
să nu mă simt 
izgonit din viață 

şi ca vrednic să fiu 
pentru a nădăjdui! 


Ajută sufletului 

să se umple de lumină, 
alungă-mi slăbiciunile, 
redă-mi 

dragostea şi certitudinea, 
scapă-mă de îndoieli, 
precum şi de noianul 
de umbre 

ce traversează hăul 

pe un fir de păianjen, 
menit a se rupe 

şi nu pentru a dura. 
Amin! 

DISPUTA 


Pe o frunză de brustur 
sub privirea zâmbitoare 
a Toamnei 

un greier mâniat 

şi-un melc nebun 

îşi dispută proprietatea... 


INVOCAȚIE 


Norii, 

pulberea gândurilor mele, 
zefirule tu destramă-mi-i 
spre a-mi bucura 

sufletul și ochii 

doar cu vederea 

frunzelor fragede 

şi a florilor abia ivite, 

cu miresme discret aromate, 
lin plutind 

în livada-mi toată. 


SĂRUTUL 


Unui ram 

de salcie pletoasă 

mângâiat de reci adieri 
primăvara capricioasă 

dăruieşte 

un sărut pe furiş 

sub formă de fragedă frunzișoară 


„„„ Sub soarele de prier 
salcia toată 
freamătă. 


PETALE 


Pe boltă 

stelele se sting, 

în timp ce 

pe pământ 

florile pierd 

stropii de rouă, 

unul câte unul 
strălucind încă o dată 
în soarele dimineţii. 


XXX 


„O petală de măr, 

atinsă de un puf de păpădie, 
vrând să imite un fluture galben, 
cade în tină. 


XXX 


După ezitări şi zbucium 
alene se plimbă poetul, 
în livada înflorită, 
promiţându-și 

să nu-şi mai tulbure 
inima 

cu slova și clipa, 

ci să îndure 

fără crâcnire 

ursita. 

MALURI 


Privesc neputincios 
cum primăvara 
trece-n vară... 


După o scurtă ploaie, 

ceața se risipește. 

Peste merii în floare, 

lumina se revarsă 
triumfătoare 

în puzderii de stropi de ploaie. 


XXX 


Sub gardul de nuiele, 
tumultoasa apă a pârâului 
desparte năvalnicul dor 
de reîntâlnire 

a celor două maluri. 


În zare, 

nori imenşi coboară, 
stâncile învăluindu-le, 
spre a le răpi. 


Dar neclintită-i stânca, 


şi mai strălucitoare-i în soare, 
după ce negurile trec. 


AT o 


Se-aşterne noaptea... 
Pe solul pădurii 
stelele se lasă lin. 

— Să pășesc atent 
pentru a nu le strivi! 


VÂRTEJ 


Ca într-o cuşcă 
mă zbat în aste-vremuri... 


să urlu — 
ar fi animalic, 


să plâng - 
ar fi prea jalnic, 


să tac - laş ar fi, 
laş aș fi... 


Aleg să nu fac nimic: 
eu - animalicul 
jalnic 

laş. 


PURPURĂ 


Un câmp de maci 
oglindit pe bolta albastră... 


% 


Curând, 

nori cumulus geloși 
alunecă grăbiţi 

spre roșul câmp al bolii. 


Mai târziu, 

în locul macilor 

bolţii de azur, 

nori sângerii 

plutesc alene, 

în timp ce pe pământ 
cosaşul taie 

ultimii maci 

din poiana de purpură 
a codrului de mesteceni. 


POVARA 


Trecură ploi şi vânturi... 


% 


Pe fagul singuratic, 

din poiana-ndepărtată — 
o frunză solitară 

printre golașe ramuri. 


% 


Când primul fulg de nea 
sosi în palma frunzei, 
fiindu-i grea povara, 
căzu cu fulgul în brațe 
de ramuri mângâiată. 


% 


O rază aurie 

zărind chircita frunză, 
în care fulgul sta ascuns, 
veni să o dezmierde. 


Neaua înfiorată, 

în căușul frunzei gazdă, 
se prefăcu în apă, 
alunecând în iarba 

în care frunza poposise. 

Sosi din nou 

rafala cea de gheață 
ca frunza să o salte 
spre a o purta în van 
printre golașe ramuri 
de arbori adormiţi. 


O ZI ȘI O NOAPTE 


Zărind un mac 

în lanul de grâu verde - 
fata care mă însoțește 
îşi pleacă fruntea sub povara remușcării... 


Îngândurat, trecând 

pe lângă un fag bătrân, 

zării pecetea , 

cu toate astea, printre ramuri 

o mierlă-și face cuibul. 

Jos, în iarbă, o buburuză doarme 
pe o petală de margaretă: 


bondarule, taci! 
* 


Se înserează... 
Pe marginea potecii, tufe de măceş 
cu ghimpii înrourați. 
Atâta grabă pe roua asta: 
nu vrea să mai întârzie 
în lumea aceasta frământată, 
grăbită fiind să plece 
înainte de a se tulbura. 
* 


Se face noapte. Văzând un licurici, 
şoptii: — Priveşte-l! 

„.. Dar, vai, sunt singur! 

— Noi doi ne asemănăm, licuriciule, 


numai că 
[| as LS 


în timp ce tu luminezi de atâta pasiune, 
eu încet mă-ntunec. 


Târziu în noapte, 

în drumul meu spre casă, 

luna plină îmi trimite o însoţitoare: 

umbra mea pe-o apă curgătoare. 

— Nu mai sunt singur! 

Ajuns acasă, mă culc într-un târziu. 

Dar iată că la ușă bate cineva; mă grăbesc ca să-i 
răspund: 

— Nu-i nimeni acasă, nu-i nimeni!... 

(Ştiu: la uşa mea e Bătrânețea...). 

ADEVĂRUL (?) 


Cătă minciună 

în lumea asta 
viciată: 

minciună 
adevăr... 
minciună 
minciună 

adevăr minciună — 
ca foile de ceapă 
se succed 

foi putrede 

urât mirositoare; 
minciună minciună — 
asta ne e viaţa... 


VIS 


Apă de izvor să fiu aș vrea, 
spre a mă vărsa în râu. 


Ca râu, visez în fluviu s-ajung, 
iar de aici, în mare. 


Din mare, să mă ridic tânjesc, 
de un nor sprințar îndrăgostit. 


Mai apoi, dezamăgit, 
visez să îmbrăţișez din nou, ca ploaie, 
izvorul sclipitor şi rece. 


În timp ce alunec pe sub brazi 
privesc un nor, 

ce tocmai se destramă, 
visând în locul meu, 
topindu-se apoi încet 

în albastrul de lângă soare. 


ANII 


Adun săptămânile, 
lunile, anii — 

ca în copilărie 
cutiile 

goale 

de chibrituri... 
Anii cerului 

egali sunt 

cu anii pământului. 


„liniștiți 
şi fără griji — 
anii mortului. 


BIET TRUP 


Biet trup sleit 
nu de mult 
asaltat 

de plăceri 

de pofte 

uri şi lăcomii 
frici 

griji 

şi gelozii 

- amăgiri 

au fost toate... 


Și acum 
bătrânețea 
boala amărăciunea. 


DINCOLO DE CUVINTE 


Cea mai 
frumoasă 
limbă 


este cea nevorbită 
aflată dincolo de cuvinte, 


aşa cum cea mai frumoasă faptă 
este 
cea nesăvârșită... 


şi cea mai 
măreață 
schimbare 


este aceea 
care nu este 
intenționată. 


DOAR O CLIPĂ ÎNCĂ... 


Trecutul meu 

al nostru 

pe care nici Dumnezeu 

nu-l mai poate modifica 

mă apasă 

mă umbreşte 
determinându-mă să-mi făuresc 
un viitor mai onorabil 
compensator a ceea ce a fost 
s-au n-a fost să fie 

ori n-am vrut eu să fie 

în marea mea grabă 

de a TRĂI 

de a savura clipele 

zilele... 


Dar prezentul 

mă sufocă 

caut o gură de aer 

să mai pot supraviețui măcar 
o clipă 

un minut 

cu privirea ațintită 

spre o frunză încremenită 
gata să cadă. 


EFEMERĂ 
(Tatei) 


— Ca o picătură 
de rouă 
anii mei s-au dus... 


Şi-acum — 
slăbit şi tremurând, 
va trebui să plec şi eu... 


În spatele a tot - 
zădărnicia și neantul. 


(Sovata, 11 febr. 2004) 


DOISPREZECE... 


A. 

şi B. 

au făcut 

11 copii. 

În final, 

B. însuşi 

a devenit 

un copil — 

al doisprezecelea! 


FLORI 


O, flori artificiale 
frumoase ca cele vii 

dar permanente! 

Voi îmi stârniţi 

o senzaţie identică 

cu vederea unei pietre 

şi nicidecum sentimentul 
de efemeră prospețime 
răspândită de un fraged ghiocel 
având ca guler 

o frunză uscată de fag. 


JOC SUPREM 


Aş vrea 

ca între sufletul tău 
şi al meu 

să unduiască 

o veşnică 

mare albastră 
peste care 

să danseze 

lin 

adierile cerurilor 
senine. 


DEVENIRE 


Nu-i clipa prezentă 
ca aceea care a fost 
nu-i omul de față 
cu cel ce era... 


Totul se schimbă 
schimbare e totul — 
aşa e posibil viitorul. 


să ne bucurăm — 
aşa se naște speranţa. 


ÎNTREBARE 


Oare 

soarele întoarce 

frunza 

către sine 

ori frunza 

se întoarce 

către soare 

„sau totul 

se petrece 

doar în mintea noastră? 


STRĂDANII 


Pe strâmta 
cărare 
încerc 

în fiecare zi 
să părăsesc 
valea îngustă 
năzuind 

să urc 

pe culmi 
pentru 

a descoperi 
nemărginite 
zări. 


PRINTRE LACURI 


A început 
ca un sfârșit 


într-o noapte 
printre lacuri 


ca o poezie 
a-nceput 


cu acea 
mută și neînțeleasă 


muzică 
a cuvintelor 


nerostite 
sugerate doar 
prin mângâieri 
şi îmbrățișări 


rămase 
fără continuare 


în noaptea aceea 


„acolo — 
printre lacuri. 

ROUA 


In bătaia 
razelor de soare 


privesc picătura 
de rouă: 


strălucește 
mirific 

irizat 

- apoi dispare... 
pleacă la 


întâlnirea 
cu marea. 


PRIETENII 


Tot ce văd, aud și simt, 
încerc a le transforma-n cuvinte 
sau, de multe ori, în tăceri. 


Aşa încât, cel mai adesea 
eu rămân cu ce-am făurit: 
cu slovele şi tăcerea. 


Cine oare îmi vede, îmi ştie 
şi îmi ascultă tăcerile? 


„„. Clipele trec pripite, alunecând în trecut. 
Un singuratic sunt, deprins cu amarul, 
un vajnic păstrător al durerilor vieţii. 


La orizont mijesc şapte decenii strivitoare de vise. 
Îmi întorc privirea, doar pentru o clipă, 

apoi cu ochii țintă-n zare 

mă-ndrept la întâlnirea cu mirajul 

celor șapte zâne necruțătoare. 


Mă voi apropia-n curând de codri, 

cu imensa bucurie-n suflet 

de a-mi revedea și a-mi îmbrăţișa arborii — 
singurii mei prieteni, mereu verticali, 

acum cu umbra lor atât de rară încă, 

aceşti prieteni pe care-i găsesc întotdeauna acasă, 
aşteptându-mă în tăcere, 

cel mult cu frunzele fremătând: 

de bucurie sau îngrijorare. 

GER TÂRZIU 


Natura-i trezită, 

pâraie şi flori, 

piscuri, 

fluturi şi albine, 
păsările toate 

vesele zburătăcesc 
printre arborii-nverziţi. 


Deşi e primăvară, 
viața mea nu mai înflorește prin cuvânt, 
căci gerul târziu a nimicit totul... 


Bucura-mă-voi, 

fie doar pentru slabele pâlpâ:iri 
ale slovelor mele, 

ivite spre a lumina și încălzi — 
precum o timidă rază de soare 
furișată printre nori și neguri — 
un suflet neştiut. 


EFEMER 


Înmiresmate zile 
de însorit april 
pe poteca din pădure. 


Singur mă plimb 
bucurându-mă de rouă, 

de ploaie şi de nori, 

de cântecul jucăușelor valuri 
ce fac desăvârşite 

pietrele rotunde. 


Un bob de rouă, 

pe a teiului frunză nouă, 

mă farmecă 

doar pentru o clipă, 

căci bobul zâmbeşte și piere, 
în timp ce frageda frunză 

se leagănă strălucitoare. 


TRECEREA 


In viață 
fiecare clipă 
e unică 


fiind 
în același timp 
prima şi ultima 


orele ne macină 
clipa 
ne ucide 


Chiar dacă 

pieirea ne prevesteşte 

un imens viitor 

ea 

moartea 

ar trebui să ne ajute 

să luăm timpul în serios 
aducându-ne mereu aminte 
că sfârșitul începe 

chiar din prima clipă 


Un dus 

fără întors 

se conturează 
în fiecare zi 
care trece 
apropiindu-ne... 

UNDEVA... 


Undeva 

(unde oare?) 

o făptură 
veghează 

asupra inimii 

şi sorții fiecăruia 
acordând răsplată 
acum și apoi 
într-o altă lume: 
nevăzută, neştiută. 


SOMN 


Copleşit de neliniști 

un somn, 

şi-un dor de somn, 

mă mistuie-ncontinuu, 

în acest adânc de codru 
atât de bântuit de fiare. 


Treaz sunt, oare, 
sau adormit? 


„. Treaz sunt totuşi, 

căci în plină toamnă, 
umblu şi mă pierd 

în codrul desfrunzit, 
însoțit doar de foșnetul 
multor temeri, 

aidoma freamătului 
frunzelor uscate 

răvășite de paşii mei 
îndreptându-se spre nicăieri, 
în timp ce 

cu acest maldăr de cuvinte, 
încerc să desenez 

umbra lungă a zilelor 

tot mai scurte. 


FÂNTÂNA PĂRĂSITĂ 


Lângă fântâna părăsită, 

la care vin copiii s-arunce cu piatra — 
o tufă de măceș 

cu un boboc de trandafir singuratic. 


Fiindcă am vrut în viață 

să culeg buchete multe-multe 
de trandafiri sălbatici, 

rănit an fost tot timpul. 


„.. Nu te voi rupe, bobocule de trandafir. 
E primăvară: plină-i lumea de amăgiri 
şi florile de miresme. 


Oricum, eu rămân bunul tău prieten, 
bobocule de floare temătoare, 

chiar dacă tu 

mă primeşti mai înspinat 

decât un arici, de-acolo, 

de sub ghizdul putrezit 

al fântânii părăginite. 

Poţi sta liniștit, trandafirașule, 

căci eu de-acum 

te voi vedea doar cu inima. 

TREPTE 


La început 

am iubit un om 

apoi — 

tot mai mulți 

până am ajuns 

să-i iubesc pe toți. 

Nu a fost de-ajuns: 
am iubit atunci 

firul de iarbă 

apoi pajiștea înflorită 
şi susurul izvorului 
„„„ nu mi-au fost de-ajuns: 
am iubit 

cu ardoare 

cerul 

ursul 

vulturul și ciocârlia 
şi pe şoim l-am iubit 
„„„n-a fost de-ajuns: 
am iubit apoi 
mesteacănul 

ulmul 

fagul 

şi molidul 

vântul, ploaia, soarele 
şi, în sfârşit — 

pe Dumnezeu... 

UMBRE EFEMERE 


Motto: — Nu are rost să vă lamentați. 

Ci minunațţi-vă de legea efemerului și învăţaţi din ea 
despre deşertăciunea vieții omeneşti 
(Înţelepciunea indiană). 


Întristătoarea fragilitate a tot ce este viu, 
a tot ce e menit să nu mai fie. 


Viața? 
— Ca spuma apei, ca roua. 
Prezentul este putred, viitorul e nesigur. 


Nimic mai de râs — 
sau plâns? - ca visul 
în care-ţi istovești în van puterea. 


Căci sortite-s toate risipirii, 
ca frunzele toamnei în vânt... 


Singur fiind, 
fără să-mi fi statornicit o lege a tăcerii, 
tac... 


DARUL 


Ninge cu fulgi mari, 
la fel ca-n copilărie... 


O punte imensă, albă, 
se-așterne între trecut-prezentul meu. 


Alunec 

spre anii de altădată, 

când pe sănii din lemn, 

când pe patine din strujeni de porumb, 
ori pe schiuri din doage 

cu miros de prune fermentate — 
rostogolindu-mă peste decenii, plin de omăt, 
tot mai iute, 

şi mai iute, 

cu obrajii îmbujoraţi 

de şfichiul aerului rece, 

proaspăt și pur, 

cu aceeaşi aromă de nea, 

precum odinioară. 

REMEDIU 


Din singurătățile-mi asumate, 

sosite adeseori cu alaiuri de mâhniri, 
storc stropi dulci-amărui 

de tristeţi otrăvitoare, 

picuri care în loc să mă ucidă, 

mă înzdrăvenesc încet... 


Mă descătuşez de trecut, 

şi de viitor, 

pentru a rămâne doar cu prezentul — 
liber și bogat. 


SINGURĂTĂȚI SILVESTRE 


Primăvara, 

îmi place natura renăscândă, 
aversa năpustindu-se 

asupra grăbitei ape a pârâului, 
mirosul de iarbă, 

aroma de ploaie, 

lumina lunii, 

cărarea cu flori, 

pământul reavăn... 


Vara toată 

mă-ncânt cu florile parfumate, multicolore, 
ale poienilor. 

Rătăcesc prin codri, 

pe sub ramurile unduitoare ale arborilor, 
în murmurul blând al vântului, 

privind curgerea 

uşoară şi lină 

a norilor. 


Coboară apoi toamna 

cu alaiurile sale nebunești... 

Atunci nu mă mai satur 

de tânguitoarele cântece de greieri, 
de ferigi uscate, strivite de vijelii, 

de frunze cu zgomotul tot mai metalic 
în bătaia vântului. 


larna, 
îmi place omătul troienind, 

dispărând apoi 

în Marele Tot, 

de unde s-a şi ivit — 

pădurea albind 

sub povara zăpezii, 

cu gerul năprasnic 

schimbând apa pârâului în sloiuri. 


... În orice anotimp 

mă-ncânt cu sihastrele peisaje silvestre, 
săturându-mi ochii și sufletul cu ale ei privelişti, 
nimeni neputând deocamdată 

să mă împiedice a mă bucura de ele. 


Prieteni?... 

— Nu am decât cartea, florile poienilor, 

apa pâraielor, și luna-n veşnica-i schimbare. 
De-acum, ființa mea e un nor plutitor. 
Nădejdea mea: frumuseţea anotimpurilor. 


Ca inima-mi să mi-o alin, 

rămân cu munții și pădurile, 
înconjurat de mult alb, 
pustiindu-mă de lume tot mai mult. 


Singura-mi lumină - 


clipele de încântare 
în singurătăţile silvestre. 

PRIETENUL 


Am întâlnit un bătrân atât de singur, 
retras în chilia-i sihastră, 

încât unicu-i tovarăș 

care a cutezat să-l însoţească 

e un păianjen, 

mic şi iscusit, 

care închiriindu-i urechea stângă 

a împletit aici o plasă 

în care prinde câte-o adiere, 

ori câte-un gând, 

venit de-afară, 

ori de dinăuntru — 

pe care mai apoi 

cei doi amici, 

la lumina unei lumânări fumegânde 
le disecă în fiecare seară, 
savurându-le al lor miez 
întotdeauna delicios. 


NUFERI MOV 


Din mâlul sufletului meu 

răsar ciudaţii nuferi mov 

spre care zboară negri fluturi 

iviți mereu la aceeași oră, 

din aceeași direcție, 

cu fâlfâiri încete, grele — 

asemenea oftatului septuagenarului 
cu umbra reflectată în lac, 

c-un strop de lacrimă 

ivită într-un colţ de ochi, 

grăbită să alunece pe același nufăr 
pe care fluturii stau încremeniţi. 

„.. Amurg de zi și de sezon. 
O rază de lumină 

se lasă tremurândă 

pe frunza unui paltin 
căreia 

prea grea fiindu-i povara, 
se desprinde și cade 
alungând fluturii 

leneși, mari şi negri, 

spre alte zări 

cu nuferi mov. 

IUBITA DE PE MAL 


Privesc nebuna bucurie a apei 
dăruindu-se cascadei, 

în timp ce iubita 

se teme să se arunce 

în a dragostei vârtej. 


Prăvălindu-se, 

apa îi strigă: 

— Și tu, şi tu... 

Ea însă tace, vădit înfricoşată. 

— Dăruieşte-te şi vei fi fericită, 
îi strigă apa aruncându-se în gol. 

lubita de pe mal 

îmi spune că ea vrea 

să curgă liniştită, 

ținta ei e marea, 

fără căderi risipitoare, 
zdrobiri de stânci - 

fericirea aceasta 

fiindu-i străină și istovitoare. 


„.. Ea curge liniștită, 
nedăruită vărsării verticale 
prin care şi-ar fi putut 
oxigena atomii saturați. 


d iaca 


CVARTET ÎN SOL MINOR 


Toamnă blândă, aurie 
cu bolta de azur 

sub care rătăcesc 

tot mai puține păsări... 


Într-o noapte de brumar 
veni iarna pe furiş, 
izgonind duioasa Toamnă 
în hăul fără fund. 


Ninge... 

apoi un năprasnic vifor 
înflorește arborii pădurii 
înveşmântându-i în alb. 


După o vreme, 

prin codrul de omăt 
trecu ca din întâmplare 
o caldă adiere 

lăsând în urmă 

şuiere de ape 

tril de păsări şi flori multicolore 
pe arbori şi pe sol. 
De-atunci, nimeni nu ştie 
unde-a dispărut făurarul 
cu atâta alb veșmânt. 


Dogoarea 
tot mai mare 
se prăbuși geloasă 

asupra covoarelor de flori. 
Petalele căzură 

înălbind din nou 

verdele fragedei ierbi. 

Din poiana sihastră 
neîntrerupt răsună 

zvon de greieri nevăzuți 

în timp ce din pădurea-nverzită 
triluri de nevăzute păsări se-aud, 
laolaltă cu pasărea 

ce-şi strigă al ei nume 
necontenit. 


SOLII 


Trandafirii albi — 

vestitorii imensului, 
necontenitului și copleșitorului 
dor al meu către tine... 


Nouă lacrimi mari 
căzute în sus 
dintr-un oftat 
exilat jos... 

nouă soli 

tăcuți, 

puri 

şi uimiţi, 

în casa-n care 

ei ne visează 
precum eram aievea 
odinioară. 


AROMA 


În codrul cu teii înfloriţi, 
nori zumzăitori de albine 
şi-un cuc nevăzut 
strigându-și numele... 


Degeaba, 

căci nimeni 

nu dă aroma ademenitoare 
a teilor în floare 

pentru un cuc 

năuc 

sătul de singurătate. 


RUGĂ PENTRU ALB 


In codri mei cei dragi 
s-a-ntins rugina. 


În aşteptarea albului veșmânt 
ramurile arborilor 

tremură sfioase, 

şoptindu-mi că... le e frig. 

— Albule, 

omătule, 

vino de le-acoperă! 

BOLȚI DE ANIN 


Albi clopoței, 

tainice izbucniri ale vieții, 
imaculați 

şi-atât de fragezi, 

cu clinchet de piţigoi, 

cinteze, aușei şi pănțăruşi, 

iviți printre frunzele veştede 
de-acum un an, 

vestesc ochilor, auzului, nărilor, 
bucuria triumfului 

asupra alb-negrului încremenit. 


Culori nesfârșite, învăluitoare, 
pline de seve şi catifea, 

topesc negrul în alb, 
plămădind aluatul 

pentru muguri de flori 

şi frunze presărate cu rouă, 

în șuier de ape cristaline, 
năvălind impetuoase 

pe sub bolți de anin 

cu umbra tot mai deasă. 


ÎNVĂȚĂTURA 


Știu de la natură 

că nu e bine săai 

creştetul prea sus, 

întrucât aici 

norii și furtunile neliniştilor 
te vor cuprinde adesea. 


Am admirat, 

şi invidiat, 
dintotdeauna, 

liniștea ierbii, 

chiar dacă aici 

cohorte de gângănii 

şi târâtoare bizare 
foiesc neîncetat, 

într-o forfotă neauzită 
şi mult prea rar văzută. 


Chiar dacă 

de toată lumea-i călcată — 
zorii fiecărei zile 

aduc firelor de iarbă 

noian de stropi de rouă 

în care se va oglindi universul. 


FRUNZE 


Căzutele frunze 

cu dâre de viață încă-n ele, 
tu, veveriţo, 

nu le tulbura călcându-le — 
sari peste fiecare, ocoleşte-le, 
căci ele mai trăiesc, 

păstrând încă în nervurile limbului 
fiori de viaţă, 

iar în peţiolul uscat, 

un rest de căldură 

rămasă după desprinderea 
de ramura golașă acum. 

— Nu le călca, căci ele simt, 
şi le doare, 

mai bine sari peste fiecare, 
fără grabă, 

neuitând că vara toată 

te acceptară și ele, 
adăpostindu-te. 


POARTA 


La porțile noii zile, 
doar zorile sunt noi — 
poarta fiind cea veche. 


Mă ridic în vârful picioarelor, 
curios fiind 

de ceea ce e dincolo, 

dar tot ce văd 

sunt vălătuci de ceață deasă 
plutind greoi, 

ori rostogolindu-se 
învăluind totul în mister. 


CERȘETOR 


La lumina lunii — 

sărman bătrân 

cerşetor de niscaiva timp: 
un an, 

o lună, 

O zi, 

o oră, 

o clipă... 


Pe ulița pustie, 

o frunză brumată 
chircită 

pe care vântul o poartă 
încolo 

şi-ncoace. 


Dangăt de clopot... 


COMPROMIS 


— Ajutor, 

mi-au furat viaţa, 

zilele cu ale lor progenituri: 
clipele, orele!... 


— Daţi-mi înapoi, 

răpitorilor, 

măcar o zi, 

o oră, 

o clipă de amăgiri și nestatornicii 
pentru a vă putea ierta, 

dar niciodată uita — 

hoţilor! 


MIERȚA 


Pe mierţa tatei — 

un fluture galben 

cu puncte albastre pe aripi. 
(Să fie oare 

aceste puncte 

clipele 

traiului său efemer?). 

Zuruitul grăunțelor vărsate 
din mierța de stejar multisecular 
în albia de tinichea... 

„.. Din toate au mai rămas 

doar mierța îmbătrânită 

(acum ghiveci pentru glicine) 

şi zornăitul boabelor de porumb 
curgând în albia de tinichea... 

„. La finele ticluirii acestor poeme, l-am 
rugat pe J.G. (poet), transmițându-i 
manuscrisul, să-mi sugereze, dacă va găsi de 
cuviință, modificări, adăugiri, privitoare la 
aceste „brodiri lirice” ale mele; acesta mi-a 
trimis următorul text: 

„Să ne închipuim o zi de iarnă; mai întâi 
poate a plouat, apoi vremea s-a răcit, a bătut 
vântul înghețând plaiul. În continuare, a nins 
liniștit cu fulgi mari, plutitori. Rezultatul, 
asemenea cumva acestor poeme, se 
vede dimineaţa pe fereastră printr-un 
peisaj unitar în care toate acestea s-au 
integrat; ori, ca să zic așa - pentru a 
inspira aerul tare al acestei priveliști, 
singura condiție e ca ea să rămână cât mai 
neatinsă.” 

Rândurile sale m-au... atins! 


(M.B.) 

